COM7 จัดงบ 20 ลบ. เปิดช็อป “BaNANA Mega Store” กลางซีคอนสแควร์ ชูสินค้า IT นับหมื่นรายการ
COM7 จัดงบ 20 ลบ. เปิดช็อป "BaNANA Mega Store" กลางซีคอนสแควร์ ชูสินค้า IT นับหมื่นรายการ
16 ส.ค. 2561

นายสุระ คณิตทวีกุล ประธานเจ้าหน้าที่บริหารบริษัท คอมเซเว่น จำกัด (มหาชน) หรือ COM7 เปิดเผยว่า บริษัทได้เปิดตัว “BaNANA Mega Store” บนเนื้อที่กว่า 1,000 ตารางเมตร ณ ศูนย์การค้าซีคอนสแควร์ เผยโฉมความเป็นไลฟ์สไตล์ช็อปปิ้งแห่งใหม่ของคนไอทีที่นำเสนอพื้นที่ขายเป็น 3 โซน คือ ร้าน Banana ที่นำเสนอสินค้ารุ่นปัจจุบัน ร้าน Banana Outlet ที่รวบรวมสินค้า EOL (ตกรุ่น), สินค้าตัวโชว์ และลดราคา Clearance แห่งแรกในประเทศไทย ครอบคลุมสินค้าสมาร์ทโฟน, โน้ตบุ๊ค, คอมพิวเตอร์ตั้งโต๊ะ
ทั้งนี้ รวมถึงอุปกรณ์เสริมต่าง ๆ โดยรวบรวมสินค้าจากแบรนด์ชั้นนำ อาทิ Samsung, Oppo, Vivo, Huawei, Apple, JBL, i Robot, Acer, Dell, เป็นต้น นอกจากนี้ยังเป็นแหล่งรวมสินค้าลดราคาจากบริษัทตัวแทนจำหน่ายสินค้าไอที เช่น Value, Synex, มหาจักร ฯลฯ นำเสนอรายการสินค้ากว่า 10,000 รายการ